Dragi moji trećaši, dok ne vidimo kako će se dalje razvijati stvari, ostajemo na tzv. online nastavi. Još smo uvijek na temi koju bih tako jako voljela odraditi s vama uživo, jer ne znam kako na ovaj način izdvojiti bitno i olakšati rad… Dat ću sve od sebe, a vi mi oprostite ako zadaci budu dosadni ili teški…

**DIJELOVI SVETE MISE**

* Koliko naziva Svete Mise znate nabrojiti?

Svaki od tih naziva naglašava jednu oznaku toga sakramenta. Tako:

* + Euharistija znači zahvaljivanje za sve što nam je darovano a najviše zahvaljivanje za dar Isusa u prilikama kruha i vina
	+ Pričest označava blagovanje Isusovog tijela u posvećenoj hostiji
	+ Večera Gospodnja podsjeća na Posljednju večeru koju je Isus blagovao sa svojim učenicima na Veliki Četvrtak
	+ Lomljenje kruha podsjeća na čin s Posljednje večere po kojem su Isusa prepoznali učenici na putu u Emaus
	+ Sveta žrtva označava Isusovu žrtvu za nas
	+ Sveta Misa je u našem narodu najčešći izraz, a označava naše poslanje (*''Idite u miru…''*) da vršimo volju Božju.

Euharistija je najvažniji sakrament i vrhunac kršćanskog života jer u Njoj blagujemo Isusovo tijelo i postajemo jedno s Isusom.

Euharistija, kao sakrament susreta s Isusom, donekle podsjeća i na naše međuljudske susrete.

Kada nam kući na primjer dođu neki gosti, onda naš susret izgleda ovako…

* Jesu li vam ovakvi događaji poznati?
* Možete li zamisliti da Svetu Misu prikažemo na isti način?

I susret s Isusom u Svetoj Misi ima 4 glavna dijela. Oni otprilike izgledaju ovako…

U svakom ovom glavnom dijelu Svete Mise (Uvodnim obredima, Službi riječi, Euharistijskoj službi i Završnim obredima) postoji više malih obreda. Svaki od njih ima svoje mjesto i svoju važnost.

**Molim vas da uz pomoć udžbenika, str. 78. na poveznici** [**https://learningapps.org/watch?v=p7p1mdwb320**](https://learningapps.org/watch?v=p7p1mdwb320) **rasporedite male misne obrede u velike dijelove Svete Mise kojima pripadaju.** Nije teško. Samo trebate pogledati u udžbeniku kojem dijelu neki obred pripada i tamo ga povući. Za neke obrede to ćete znati i bez udžbenika.

**Neka mi vaši roditelji pošalju sliku ekrana kada izvršite zadatak.**

Ako netko želi, neka na poveznici <https://www.facebook.com/sibenskabiskupija/videos/510865822943084/?t=7> pogleda Svetu Misu iz šibenske katedrale i pokuša prepoznati što više nabrojenih obreda. Možete to napraviti i na sljedećoj Misi na kojoj budete sudjelovali bilo preko TV ili interneta, bilo – ako Bog da – uživo u crkvi.

Nadam se da nije bilo teško?

Veliki vam pozdrav!

vjeroučiteljica